SIRI ลุ้นกำไร Q3 โต 72% รับโอนบ้านกลุ่มบน-ระบายสต๊อกคอนโดได้ดี แนะซื้ออัพเป้าใหม่ 1.60 บ.
SIRI ลุ้นกำไรไตรมาสโต 72% รับโอนบ้านกลุ่มบนมาก-ระบายสต๊อกคอนโดได้ดี โบรกแนะซื้ออัพกำไรปีนี้แตะ 3.46 พันลบ. พ่วงเป้าใหม่ 1.60 บาท
SIRI ลุ้นกำไรไตรมาส 3/65 โต 72% รับโอนบ้านกลุ่มบนมาก-ระบายสต๊อกคอนโดได้ดี โบรกแนะซื้ออัพเป้าใหม่ 1.60 บาท
31 ต.ค. 2565

บล.โนมูระ พัฒนสิน ระบุในบทวิเคราะห์วันนี้ (28 ต.ค.65) ว่า บริษัท แสนสิริ จำกัด (มหาชน) หรือ SIRI โดยมีมุมมองต่อแนวโน้มกำไรสุทธิไตรมาส 3/2565 ที่ 1.08 พันล้านบาท โต 72% เทียบช่วงเดียวกันของปีก่อน และโต 18% เทียบไตรมาสก่อนหน้า เพราะดีกว่าที่คาดเดิม จากการโอนและ %GPM ที่น่าจะดีกว่าที่คาด ทั้งนี้ไตรมาสนี้มีการโอนบ้านกลุ่มบนมาก และระบาย stock condo ในลูกค้าต่างชาติทำได้ดี ทำให้ทั้งรายได้และ %GPM ดีขึ้น
ส่วนแนวโน้มกำไรสุทธิไตรมาส 4/2565 ดี และคาดเป็นไตรมาสดีสุดของปี ทำให้ปรับประมาณการกำไรสุทธิ 2565 ขึ้น 44% มาที่ 3.46 พันล้านบาท โต 72% เทียบช่วงเดียวกันของปีก่อน ในขณะที่ปรับกำไรสุทธิปี 2565 ขึ้น 22% มาที่ 3.12 พันล้านบาท  ลดลง 10% เทียบช่วงเดียวกันของปีก่อน เป็นไปได้ เพราะภาพรวมกลุ่ม condo เป็นตัวดึงลง
โดยแนะนำซื้อปรับราคาเป้าหมายปี 2566 ขึ้นเป็น 1.60 บาท โดยจุดเปลี่ยนที่น่าสนใจของ SIRI คือ กลับมาให้น้ำหนักเปิดโครงการใหม่ตลาดบนซึ่งเป็นกลุ่มที่ SIRI มีความชำนาญและผลตอบรับดีกว่าที่คาด น่าจะชดเชยความกังวลเรื่องต้นทุนการดำเนินงานและต้นทุนดอกเบี้ยจ่ายที่สูงกว่ากลุ่ม